Ranchi: तलाक पर एक बार फिर बवाल मचा है. इस बार की सुर्खियां एक बार में ट्रिपल तलाक दिए जाने के विरुद्ध में भारत सरकार द्वारा लाया गया विधेयक बना है. शुक्रवार को केंद्र सरकार ने ट्रिपल तलाक पर मुहर लगा दी है. अब इसे कानून की शक्ल देने के लिए शीतकालीन सत्र के दौरान दोनों सदन से पास कराया जायेगा. सरकार की ओर से तैयार किए गए इस विधेयक के मसौदे में कहा गया है कि एक बार में तीन तलाक गैरकानूनी होगा और ऐसा करने वाले पति को तीन साल की जेल की सजा हो सकती है. अब इस कानून के अधार ट्रिपल तालक मौखिक, लिखित या इलैक्ट्रॉनिक्स दिया जाना गैर कानूनी माना जायेगा, वहीं केंद्र सरकार द्वारा इस बिल को मंजूरी दिए जाने का विरोध भी शुरु हो गया है. मुस्लिम धर्म गुरुओं का कहना है कि यह लोकतंत्र में दी जाने वाली धार्मिक आजादी में हस्तक्षेप करने जैसा है. एक बार में ट्रिपल तलाक को रोकने के लिए सजा का प्रावधान स्वागत योग्य तो है, लेकिन शराई(धार्मिक कानून) तौर पर तलाक मान्य होगा. उधर महिलाओं ने इसका स्वागत किया है. उनके हिसाब से एक बार में तीन तलाक दिया जाना इस्लामिक तौर पर भी गलत है.